SVETKOVINA PRESVETOG TIJELA I KRVI KRISTOVE - TIJELOVO ILI BRAŠANČEVO
2023-06-08
U četvrtak, 8. lipnja, je zapovjedna svetkovina Presv. Tijela i Krvi Kristove: Tijelovo ili Brašančevo.
Svet misa u katedrali u 18 sati.

KONFERENCIJA O IZAZOVIMA KOJI SU PRED EUROPOM U BANJOJ LUCI
2023-06-08 - 2023-06-09
Trideset mladih paneuropejaca iz Hrvatske, BiH i Njemačke okupit će se, 8. lipnja, u Kući susreta “Marija Zvijezda” i Europskom centru za mir i suradnju u Banjoj Luci na konferenciji na kojoj će razgovarati o izazovima koji su pred Europom s posebnim naglaskom na jugo-istok kontinenta.
Konferencija, koja se održava pod pokroviteljstvom dopredsjednika entiteta Republika Srpska dr. Davora Pranjića, dio je studijskog putovanja mladih tijekom kojeg će osim Banja Luke posjetiti i Sarajevo. Konferencija započinje u 14:30 h i činit će ga dva panela.
U prvom će se nazočnima obratiti: biskup banjolučki mons. Franjo Komarica, dopredsjednik entiteta Republika Srpska dr. Pranjić, gradonačelnik Banja Luke Draško Stanivuković (video poruka), glavni tajnik Međunarodne paneuropske unije i predsjednik Hrvatske paneuropske unije dr. Pavo Barišić, zamjenik glavnog tajnika Međunarodne paneuropske unije i glavni tajnik Hrvatske paneuropske unije Vanja Gavran i dopredsjednik Njemačke paneuropske unije Andreas Raab.
U drugom panelu u 16:15 h govorit će predstavnici mladeži: dr. sc. Pavao Nujić, predsjednik Paneuropske mladeži Hrvatske; Zvonimira Jakić, glavna tajnica Paneuropske unije Bosne i Hercegovine i Christian Hoferer, predsjednik Paneuropske mladeži Njemačka.
U 18:00 h u župnoj crkvi bit će slavljena misa povodom svetkovine Tijelova.
U petak, 9. lipnja sudionici ovog studijskog putovanja posjetiti poljoprivrednu zadrugu Caritas Banjolučke biskupije, a potom će krenuti u Sarajevo gdje će se susresti s ravnateljem NCM-a Ivan Pavao II. dr. Šimom Maršićem, a potom s generalnim tajnikom Biskupske konferencije Bosne i Hercegovine mons. Ivom Tomaševićem.
Dan kasnije, 10. lipnja organiziran je susret s predstavnicima islamske zajednice, potom s predstavnicima vlasti te u popodnevima satima i visokom predstavnikom dr. Christianom Schmidtom.
Ž.I., KT

PROSLAVA SV. ANTE NA PETRIĆEVCU
2023-06-13
Na slavu Božju i ugodu naroda njegova i ove ćemo godine proslaviti nebeskog zaštitnika naše župe sv. Antu Padovanskog. Sv. Anto bio je čovjek Božje providnosti, apostol trinaestog stoljeća, osobiti ljubimac Božji, veliki čudotvorac; bio je milostiv pomoćnik nevoljnih i tješitelj žalosnih, miljenik kršćanstva, pravi ponos franjevačkog reda.
Što je sv. Anto bio za života, to je sve i danas. Zahvaljujući dragome Bogu uz pripravu kroz trinaest utoraka za slavlje patrona naše župe pripravljat ćemo se i kroz trodnevnicu. Informacije o terminima svetih misa, kao i predslaviteljima misnih slavlja možete pronaći na plakatu ispod.

DEVETNICA SVETOM IVANU KRSTITELJU U ŽUPI PODHUM
2023-06-15 - 2023-06-23
Dragi vjernici, od 15. lipnja do 23. lipnja okupljamo se svakodnevno od 17.30 sati kako bismo zajedno izmolili krunicu i litanije.
Nakon toga, u 18.00 sati, slavimo svetu misu.

PATRON ŽUPE BARLOVCI - SVETI VID
2023-06-18
Župa Barlovci proslavit će danas, 18. lipnja, svog zaštitnika sv. Vida (datumski njegov spomen spada 15. lipnja).
Pučka sveta misa bit će u 10.45.

20. OBLJETNICA DRUGOG APOSTOLSKOG POHODA SV. PAPE IVANA PAVLA II. BOSNI I HERCEGOVINI U BANJA LUKU I PROGLAŠENJA BLAŽENIM IVANA MERZA
2023-06-22
Biskupski ordinarijat u Banjoj Luci i Franjevački samostan Presvetog Trojstva – Petrićevac organiziraju obilježavanje 20. obljetnice Drugog apostolskog pohoda sv. pape Ivana Pavla II. Bosni i Hercegovini u Banja Luku i proglašenja blaženim Ivana Merza – na Petrićevcu 22.06.2003.
Svečanu misu zahvalnicu u župnoj i samostanskoj crkvi na Petrićevcu u istoimenom banjolučkom naselju u četvrtak, 22. lipnja 2023. s početkom u 10:30 sati predvodi Francis Assisi Chullikatt, apostolski nuncij u Bosni Hercegovini u zajedništvu s biskupom ordinarijem mons. Franjom komaricom i pomoćnim biskupom banjolučkim mons. Markom Semrenom.
Na misi će pjevati udruženi zborovi s područja Banjolučke biskupije.

PROSLAVA ROĐENJA SVETOG IVANA KRSTITELJA U ŽUPI PODHUM
2023-06-24
SRIJEDA, 21. 6. 2023.
18.00 SATI SVETA MISA, OBRED PRIMANJA I OBEĆANJA FRAME PODHUM
PREDVODI FRA NIKOLA PEJČIN (LIVNO)
ČETVRTAK, 22. 6. 2023.
18.00 SATI SVETA MISA I EUHARISTIJSKO KLANJANE
PREDVODI FRA MARKO JUKIĆ (LIVNO)
PETAK, 23. 6. 2023.
18.00 SATI BOLESNIČKA SVETA MISA I PROCESIJA S KIPOM SV. IVE
PREDVODI FRA ANĐELKO DOMAZET (SPLIT)
SUBOTA, 24. 6. 2023. ROĐENJE SVETOG IVANA KRSTITELJA
8.00 SATI MISA ZA DOMAĆICE
PREDVODI FRA JURICA PERIŠA (LIVNO)
11.00 SATI PUČKA ZAVJETNA MISA
PREDVODI FRA ANĐELKO DOMAZET (SPLIT)
18.00 SATI SVETA MISA S BLAGOSLOVOM DJECE I OBITELJI
PREDVODI FRA ANĐELKO DOMAZET (SPLIT)
———-
MOLITVA KRUNICE, LITANIJE, POBOŽNOST SVETOM IVI I ISPOVIJED JEDAN SAT PRIJE SVAKE
SVETE MISE. SVEĆENICI KONCELEBRANTI NEKA PONESU MISNO RUHO BIJELE BOJE.

PROSLAVA SVETKOVINE SVETOG IVANA KRSTITELJA U TRAPISTIMA
2023-06-24
U subotu, 24. lipnja, slavimo svetkovinu Rođenja sv. Ivana Krstitelja.
U župi Marija Zvijezda u Trapistima trodnevnica u srijedu, četvrtak i petak s misama u 18 sati.
Na svetkovinu u subotu mise u 8, 10:30 (predvodit će biskup Franjo) i 18 sati.

KULTURNO-VJERSKI DANI "NAŠA GORICA 2023."
2023-06-26
Povodom patrona samostanske crkve, u franjevačkom samostanu sv. Petra i Pavla na Gorici u Livnu, organizirani su Kulturno-vjerski dani “Naša Gorica” koji uključuju i trodnevnicu s bogatim programom. Sve potrebne informacije u priloženom plakatu.
Srdačna dobrodošlica svima.
Mir i dobro!

PROSLAVA SVETKOVINE PREDRAGOCJENE KRVI KRISTOVE U „NOVOM NAZARETU“
2023-07-01
U subotu, 1. srpnja, Sestre Klanjateljice Krvi Kristove, slave svetkovinu Predragocjene Krvi Kristove. U samostanskoj kapelici u „Novom Nazaretu“ (Budžak) svečanu će misu u 11 sati predvoditi vlč. Pero Ivan Grgić.

OSAMDESETA OBLJETNICA MUČENIČKE SMRTI VLČ. ANTE DUJLOVIĆA
2023-07-11
U utorak, 11.7. 2023. o 80-oj obljetnici mučeničke smrti vlč. Ante Dujlovića bit će sveta misa na temeljima crkve u Gumjeri.
Okupljanje kod mosta u Klašnicama do 16 sati, a onda zajednički polazak prema Gumjeri (u pravcu Srpca).

87. REDOVITO ZASJEDANJE BISKUPSKE KONFERENCIJE BOSNE I HERCEGOVINE
2023-07-13 - 2023-07-14
U četvrtak i petak, 13. i 14. srpnja 2023., u zgradi Biskupskog ordinarijata u Banjoj Luci (ulica Kralja Petra I. 80), bit će održano 87. redovito zasjedanje Biskupske konferencije Bosne i Hercegovine. Predsjedat će nadbiskup metropolit vrhbosanski i apostolski upravitelj Vojnog ordinarijata u BiH mons. Tomo Vukšić, predsjednik BK BiH, a sudjelovat će svi članovi Biskupske konferencije BiH: domaćin mons. Franjo Komarica, biskup banjolučki, zatim potpredsjednik BK BiH mons. Petar Palić, biskup mostarsko-duvanjski i apostolski upravitelj trebinjsko-mrkanski, nadbiskup Aldo Cavalli, apostolski vizitator s posebnom ulogom za župu Međugorje i mons. Marko Semren, pomoćni biskup banjolučki. Također će sudjelovati vladika križevački mons. Milan Stipić te delegati Hrvatske i Slovenske biskupske konferencije mons. Ivan Štironja, biskup porečki i pulski, i mons. Franc Šuštar, pomoćni biskup ljubljanski. Zasjedanje će započeti u četvrtak, 13. srpnja u 9 sati.
Tijekom zasjedanja biskupi će se, između ostalog, osvrnuti na provedbu zaključaka donesenih na 86. redovitom zasjedanju BK BiH, održanom 21. i 22. ožujka 2023. u Mostaru, zatim saslušati izvješće Nadzornog i Upravnog vijeća Caritasa Bosne i Hercegovine te izvješće o provedbi Đakonske pastoralne godine, a razmotrit će i prijedlog kurikuluma katoličkog vjeronauka za osnovne škole i gimnazije u BiH.
Konferencija za novinstvo bit će upriličena u petak, 14. srpnja u 12 sati također u prostorijama Biskupskog ordinarijata u Banjoj Luci. Na teme zasjedanja osvrnut će se nadbiskup Tomo Vukšić i biskup Franjo Komarica.
Nakon radnog dijela zasjedanja, biskupi će sudjelovati na svečanom Euharistijskom slavlju, na blagdan sv. Bonaventure, nebeskog zaštitnika banjolučke katedrale i biskupije, u subotu 15. srpnja 2023. u 10.00 sati. Svetu misu u katedrali sv. Bonaventure u Banjoj Luci predvodit će nadbiskup Tomo Vukšić u zajedništvu sa svim biskupima koji će sudjelovati na redovitom zasjedanju u Banjoj Luci.

KONFERENCIJA ZA NOVINSTVO NA KRAJU 87. REDOVITOG ZASJEDANJA BISKUPSKE KONFERENCIJE BOSNE I HERCEGOVINE
2023-07-14
U petak, 14. srpnja 2023., u zgradi Biskupskog ordinarijata u Banjoj Luci (ulica Kralja Petra I. 80), bit će upriličena konferencija za novinstvo na kraju 87. redovitog zasjedanja Biskupske konferencije Bosne i Hercegovine.
Na teme zasjedanja osvrnut će se nadbiskup metropolit vrhbosanski i apostolski upravitelj Vojnog ordinarijata u BiH mons. Tomo Vukšić, predsjednik BK BiH, i domaćin zasjedanja mons. Franjo Komarica, biskup banjolučki.
U četvrtak i petak, 13. i 14. srpnja 2023., u zgradi Biskupskog ordinarijata u Banjoj Luci, bit će održano 87. redovito zasjedanje Biskupske konferencije Bosne i Hercegovine. Predsjedat će nadbiskup Tomo Vukšić, predsjednik BK BiH, a sudjelovat će svi članovi Biskupske konferencije BiH: biskup Franjo Komarica, zatim potpredsjednik mons. Petar Palić, biskup mostarsko-duvanjski i apostolski upravitelj trebinjsko-mrkanski, nadbiskup Aldo Cavalli, apostolski vizitator s posebnom ulogom za župu Međugorje, i mons. Marko Semren, pomoćni biskup banjolučki. Također će sudjelovati vladika križevački mons. Milan Stipić te delegati Hrvatske i Slovenske biskupske konferencije mons. Ivan Štironja, biskup porečki i pulski, i mons. Franc Šuštar, pomoćni biskup ljubljanski. Zasjedanje će započeti u četvrtak, 13. srpnja u 9 sati.
Tijekom zasjedanja biskupi će se, između ostalog, osvrnuti na provedbu zaključaka donesenih na 86. redovitom zasjedanju BK BiH, održanom 2. i 22. ožujka 2023. u Mostaru, zatim saslušati izvješće Nadzornog i Upravnog vijeća Caritasa Bosne i Hercegovine te izvješće o provedbi Đakonske pastoralne godine, a razmotrit će i prijedlog kurikuluma katoličkog vjeronauka za osnovne škole i gimnazije u BiH i druge teme.
Nakon radnog dijela zasjedanja, biskupi će sudjelovati na svečanom Euharistijskom slavlju, na blagdan sv. Bonaventure, nebeskog zaštitnika Banjolučke biskupije i katedrale, u subotu 15. srpnja 2023. u 10.00 sati. Svet misu u katedrali sv. Bonaventure u Banjoj Luci predvodit će nadbiskup Tomo Vukšić u zajedništvu sa svim biskupima koji će sudjelovati na redovitom zasjedanju u Banjoj Luci.

PROSLAVA SVETKOVINE SV. BONAVENTURE - ZAŠTITNIKA NAŠE BISKUPIJE
2023-07-15
Banjolučka biskupija i katedrala proslavit će svoga nebeskog zaštitnika sv. Bonaventuru svečanim Euharistijskim slavljem. Svetu misu, u subotu 15. srpnja 2023. u 10.00 sati u katedrali sv. Bonaventure u Banjoj Luci predvodit će nadbiskup metropolit vrhbosanski i apostolski upravitelj Vojnog ordinarijata u BiH mons. Tomo Vukšić, predsjednik BK BiH, u zajedništvu sa svim biskupima koji će sudjelovati na redovitom zasjedanju u Banjoj Luci. Riječi pozdrava uputit će domaćin mons. Franjo Komarica, biskup banjolučki.
U četvrtak i petak, 13. i 14. srpnja 2023., u zgradi Biskupskog ordinarijata u Banjoj Luci (ulica Kralja Petra I. 80), bit će održano 87. redovito zasjedanje Biskupske konferencije Bosne i Hercegovine. Predsjedat će nadbiskup Tomo Vukšić, a sudjelovat će svi članovi Biskupske konferencije BiH: biskup Franjo Komarica, zatim mons. Petar Palić, biskup mostarsko-duvanjski i apostolski upravitelj trebinjsko-mrkanski, nadbiskup Aldo Cavalli, apostolski vizitator s posebnom ulogom za župu Međugorje i mons. Marko Semren, pomoćni biskup banjolučki. Također će sudjelovati delegati Hrvatske i Slovenske biskupske konferencije. Također će sudjelovati vladika križevački mons. Milan Stipić te delegati Hrvatske i Slovenske biskupske konferencije mons. Ivan Štironja, biskup porečki i pulski, i mons. Franc Šuštar, pomoćni biskup ljubljanski. Zasjedanje će započeti u četvrtak, 13. srpnja u 9 sati.
Tijekom zasjedanja biskupi će se, između ostalog, osvrnuti na provedbu zaključaka donesenih na 86. redovitom zasjedanju BK BiH, održanom 21. i 22. ožujka 2023. u Mostaru, zatim saslušati izvješće Nadzornog i Upravnog vijeća Caritasa Bosne i Hercegovine te izvješće o provedbi Đakonske pastoralne godine, a razmotrit će i prijedlog kurikuluma katoličkog vjeronauka za osnovne škole i gimnazije u BiH.
Konferencija za novinstvo bit će upriličena u petak, 14. srpnja u 12 sati također u prostorijama Biskupskog ordinarijata u Banjoj Luci. O tijeku zasjedanja govorit će nadbiskup Tomo Vukšić i biskup Franjo Komarica.

LISKOVICA: SVEČANA PROSLAVA BLAGDANA NEBESKOG ZAŠTITNIKA ŽUPE SVETOGA ILIJE, PROROKA
2023-07-22
Župa Liskovica, kod Mrkonjić Grada, imat će – u povodu vanjske proslave blagdana svoga nebeskog zaštitnika svetog Ilije, proroka – svečano liturgijsko slavlje u subotu, 22. srpnja 2023.
Svečanost će početi u 11 sati procesijom sa slikom svetoga proroka Ilije u novoizgrađenu crkvu.
Predvoditi će ga banjolučki biskup mons. Franjo Komarica uz koncelebraciju upravitelja župe vlč. Darka Anušića župnika iz Mrkonjić Grada i drugih svećenika.

DAN AKCIJE MIVA (MEĐUNARODNA MISIJSKA UDRUGA ZA VOZILA)
2023-07-23
Iduća je nedjelja 16. kroz godinu (23.7.2023.).
Te ćemo nedjelje i mi molitvom i darovima podržati akciju MIVA (Međunarodna misijska udruga za vozila).
Naši misionari, posredstvom Misijske središnjice u Sarajevu, svake godine zahvale posebno vjernicima iz naše biskupije za značajnu pomoć u novim prijevoznim sredstvima.

STARA RIJEKA, BRIŠEVO: LITURGIJSKO OBILJEŽAVANJE 31. OBLJETNICE MASAKRA NAD ŽUPLJANIMA
2023-07-25
Kao i svih prijašnjih godina kod obnovljene filijalne crkve Svetih apostola Petra i Pavla u staroriječkom selu Briševo kod Ljubije održati će se liturgijsko slavlje u utorak, 25. srpnja 2023. s početkom u 11 sati.
Koncelebriranu misu predvoditi će i ove godine biskup banjolučki Franjo Komarica.

DAN MOLITVENOG SJEĆANJA NA MUČENIKE I ŽRTVE ZA VJERU U BANJOLUČKOJ BISKUPIJI
2023-07-27
U četvrtak, 27. srpnja, u Drvaru će biti središnje spomenslavlje uz Dan molitvenog sjećanja na mučenike i žrtve za vjeru u Banjolučkoj biskupiji.
Tim će povodom naš biskup Franjo u Drvaru u 11 sati predvoditi sv. misu.
U katedrali mi ćemo to obilježiti u iduću nedjelju zajedno sa svim župama u našoj biskupiji.

ŠESTI OBITELJSKI DAN I TREĆI SVJETSKI DAN DJEDOVA, BAKA I STARIJIH OSOBA
2023-07-29 - 2023-07-30
Vijeće za obitelj Biskupske konferencije Bosne i Hercegovine pripravilo je prigodnu online knjižicu za obilježavanje Šestog Obiteljskog dana i Trećeg Svjetskog dana djedova, baka i starijih osoba u biskupijskim zajednicama u Bosni i Hercegovini u nedjelju, 30. srpnja 2023. pod geslom: „Obiteljska ljubav je poziv i put svetosti – Od koljena do koljena dobrota je njegova!“.
Predsjednik Vijeća za obitelj Biskupske konferencije BiH mons. Marko Semren, pomoćni biskup banjolučki, u uvodnoj riječi napominje da je online knjižica „pomagalo i poticaj ponajprije našim župnicima, župnim vikarima i svima kojima je povjereno animiranje župnih zajednica, ali i voditeljima svih drugih zajednica kao i svim vjernicima ponajprije u biskupijama u Bosni i Hercegovini, ali i svima koji se žele pridružiti našem obilježavanju Obiteljskog dana i Svjetskog dana djedova, baka i starijih osoba koje obilježavamo istoga dana u posljednju nedjelju u srpnju jer želimo istaknuti da su i djedovi i bake također dio malo šire obitelji i da u njima treba gledati ponajprije osobe koje svojim dugogodišnjim iskustvom i osobito svojom vjerom mogu obogatiti cijelu obitelj, a posebno djecu i mlade“.
„U ime svih članova Biskupske konferencije Bosne i Hercegovine pozivam ponajprije voditelje župnih zajednica da sljedeće nedjelje u središte stave obitelj. Svesrdno potičem da se toga dana u svim našim biskupijama tijekom svih Misnih slavlja i molitvenih okupljanja moli za obitelj koja je temelj Crkve, naroda i društva. U ovom vremenu, kada je obitelj napadnuta s raznih strana i u vrijeme kada su i članovi naših župnih zajednica u napasti podleći ‘civilizaciji smrti’, potrebno je neumorno promicati važnost obitelji, međusobnog darivanja u bračnom zajedništvu i otvorenosti rađanju novog života. Osim što brojne naše župe uništene ratom i brojnim nedaćama u poraću i što veći broj mladih napušta ovu zemlju, sve je više prisutna napast zatvaranja prema ljubavi u bračnom zajedništvu i darivanju djece koja su jedina istinska budućnost i Crkve i naroda“, napisao je biskup Semren koji napominje da se u brošuri, osim Poruke Svetog Oca Franje za 3. Svjetski dan djedova, baka i starijih osoba, može pronaći: predložak homilije kao i Molitva vjernika koja toga dana treba biti moljena u svim crkvama u BiH. Također je moguće pronaći najveći dio, i danas aktualne Poslanice koju se članovi Biskupske konferencije Bosne i Hercegovine, 11. lipnja 2006. uputili pod naslovom: Obitelj – zajednica i zajedništvo vjere, života i ljubavi.
„Župna crkva Svete Obitelji na Kupresu i ove godine će biti mjesto našeg središnjeg okupljanja i molitve za obitelji. Podsjećam da su biskupi na nedavnom zasjedanju pozvali sve, a posebno župljane Kupresa i okolnih župa da se te nedjelje okupe na Misi uočnici, 29. srpnja kao i na središnjem Misnom slavlju, 30. srpnja. Molim Oca nebeskoga da blagoslovi sve naše obitelji te budu svjesne trajnog poziva na hod u ljubavi i rast u svetosti te da posebno djedovi, bake i starije osobe svjedoče Božju dobrotu od koljena do koljena“, napisao je biskup Semren u uvodnoj riječi.

Program u župnoj crkvi Svete Obitelji na Kupresu:
Subota, 29. srpnja 2023.
19:00 sati – Euharistijsko slavlje: predvodi predsjednik Biskupske konferencije Bosne i Hercegovine mons. Tomo Vukšić, nadbiskup metropolit vrhbosanski i apostolski upravitelj Vojnog ordinarijata u BiH
20:00 – klanjanje Presvetom Oltarskom Sakramentu: predvodi nadbiskup vrhbosanski u miru kardinal Vinko Puljić
Nedjelja, 30. srpnja 2023.
10:00 sati – molitva krunice uz meditativne tekstove
11:00 sati – svečano Euharistijsko slavlje: predvodi predsjednik Vijeća za obitelj Biskupske konferencije Bosne i Hercegovine mons. Marko Semren, pomoćni biskup banjolučki. Na kraju Svete mise podjela uspomene s apostolskim blagoslovima bračnim parovima koji slave srebrnu (25), zlatnu (50) i dijamantnu (60) obljetnicu bračnog zajedništva.

Materijali:
– Online knjižica [PDF]
– Letak [PDF]

KOMEMORACIJA ZA DON JURJA GOSPODNETIĆA I UBIJENE HRVATE KATOLIKE GRAHOVA
2023-07-30
U povodu 83. obljetnice stradanja župnika u Bosanskom Grahovu don Jurja Gospodnetića zajedno s oko 220 grahovskih Hrvata katolika, banjolučki biskup mons. Franjo Komarica predvodit će svetu misu u župnoj crkvi sv. Ilije proroka u Bosanskom Grahovu, u nedjelju 30. srpnja 2023., s početkom u 12 sati.
Juraj Gospodnetić je kao župnik Bosanskog Grahova mučen i ubijen po izbijanju četničkog ustanka u zapadnoj Bosni 27. srpnja 1941. Za grob mu se ni danas ne zna. Sa župnikom don Jurjem tih je dana ubijeno nekoliko desetaka Hrvata a broj ubijenih do kraja rata narastao je preko 220 u grahovskim selima Obljaj, Korita, Luke, Ugarci, Crni Lug i u samom gradu.
Najstrašniji zločin četnici su počinili nad obitelji Barać, ubivši majku Anicu s njezinih devetoro malodobne djece.
Od prijeratnih oko 1000 vjernika župe Bos. Grahovo, kraj II. svjetskog rata dočekalo ih je na ognjištima samo nekoliko desetaka. Zemlja i imovina grahovskih Hrvata je uglavnom oteta i nacionalizirana te podijeljena novim vlasnicima.
Župa Grahovo

MOLITVENI SPOMEN U KRNJEUŠI ZA UBIJENOG ŽUPNIKA KREŠIMIRA BARIŠIĆA I NJEGOVE STRADALE ŽUPLJANE
2023-08-08
U povodu 83. obljetnice mučeništva krnjeuškog župnika vlč. Krešimira Barišića i stradanja župe Krnjeuša banjolučki biskup mons. Franjo Komarica služit će sv. misu u utorak 8. kolovoza 2023. u 11 sati na oltaru spomen-obilježja na katoličkom groblju „Kod križa“ u Krnjeuši.
Od 2015. na groblju u Krnjeuši održavaju se komemoracije stradalom župniku Barišiću i njegovim vjernicima, a 2017. g. – u povodu 125. obljetnice osnutka župe Krnjeuša – na groblju je blagoslovljen molitveni prostor s oltarom i križem na kojem se nalazi spomen-ploča s imenima rodova stradalih u toj župi u kolovozu 1941.
Prošle 2022. godine na Memorijalnom groblju mira na Bilima kod Mostara postavljeno je 278 križeva s imenima i prezimenima postradalih Hrvata Krnjeuše u pokolju iz 1941. Nažalost, taj broj ubijenih nije konačan.
Po izbijanju četničkog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću.
Točan broj ubijenih stanovnika Hrvata nikad se nije utvrđen. Istraživanjima se došlo do brojke od 278 ubijenih nedužnih civilnih osoba hrvatske nacionalnosti, od toga 72 žene i 49 djece do 12 godina starosti. Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje (Ivan Skender (12 g.), Jure Tomičić (17 g.) i Ilija Poplašen (18 g)) koji su zvjerski mučeni, ubijeni i bačeni u goruću župnu crkvu. Župa Krnjeuša je u kolovozu 1941. u potpunosti uništena tako da danas nema nikakva vidljiva traga njezina postojanja, osim devastiranog groblja “Križ” koje je uređeno i ograđeno prošlih godina.
Po svršetku II. svjetskog rata preživjelim stanovnicima župe Krnjeuša tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
O zločinu kad Hrvatima u Krnjeuši u bivšoj Jugoslaviji se nije smjelo javno govoriti ni pisati. Na komemoracije u Krnjeušu od 2015. – otkada su one pokrenute – uglavnom dolaze predstavnici Crkve, tj. Banjolučke biskupije, pojedinci i manje skupine vjernika.
Predstavnici vlasti iz BiH kao i iz susjedne Republike Hrvatske nikada nisu pokazali interes doći na molitvena obilježavanja pokolja nad Hrvatima u Krnjeuši.
TABB

REDOVNIČKI DAN U BOSNI I HERCEGOVINI
2023-09-02
Ovogodišnji Redovnički dan u Bosni i Hercegovini održat će se u subotu 2. rujna u Franjevačkom samostana na Petrićevcu u Banjoj Luci.
Program će započeti u 9.30 uvodnom molitvom te pozdravom i dobrodošlicom predsjednice Konferencije viših redovničkih poglavara i poglavarica Bosne i Hercegovine s. Željke Dramac. Prigodnu riječ uputit će banjolučki biskup mons. Franjo Komarica te domaćin gvardijan samostana fra Domagoj Šimić. Redovnički dan moderirat će s. Danijela Anić, ASC.
Predavanje pod naslovom “Iziđe sijač sijati” (Mt 13,4) – novi izazovi pastorala zvanja u suvremenom svijetu održat će provincijalna glavarica sestara Kćeri Božje ljubavi s. Gordana Igrec i potpredsjednica Hrvatske redovničke konferencije.
Nakon predavanja slijedi rasprava, a zatim stanka. Bit će prigoda za sakrament pomirenja.
Euharistijsko slavlje s početkom u 12 sati predslavit će biskup Franjo Komarica. Pjevanjem i sviranjem za vrijeme misnog slavlja ravnat će s. Mira Bliznac, zamjenica provincijske predstojnice ŠSF-Sarajevo.
Objed će biti u 13 sati.
U 14 sati, uslijedit će razgledavanje i upoznavanje baštine drugih vjerskih tradicija.
Oko 17.30 predviđa se završetak XXV. redovničkog dana.
redovnistvo.ba

KONCERT LOVAČKIH ROGISTA IZ NJEMAČKE U OKVIRU OBILJEŽAVANJA DANA MIRA I EUROPSKOG CENTRA ZA MIR I SURADNJU
2023-09-19
Koncert u povodu 42. obljetnice Međunarodnog dana mira i 3. obljetnice utemeljenja Europskog centra za mir i suradnju koji se nalazi u „Kući Marija Zvijezda“ u zdanju istoimene drevne trapističke opatije.
Puhački orkestar lovačkih rogista iz njemačkoga grada Novog Ulma (Neu-Ulm), u utorak 19. rujna 2023. u Katedrali sv. Bonaventure, Kralja Petra I. Karađorđevića 80, 150m metara niz ulicu od Narodnog pozorišta RS upriličit će prigodni koncert u povodu 42. obljetnice Međunarodnog dana mira i 3. obljetnice utemeljenja Europskog centra za mir i suradnju koji se nalazi u „Kući Marija Zvijezda“ u zdanju istoimene drevne trapističke opatije (ulica Slatinska 1).
Puhački orkestar lovačkih rogista iz Novog Ulma – Sjever (Jagd-hornbläsergruppe) osnovan je 1954. godine. Orkestar postoji već 69 godina i cijelo vrijeme prati lovački život lovaca u Novom Ulmu.
Repertoar lovačkih rogista odražava praktičnu, ali i glazbenu svečanu pratnju lova. S jedne strane, izvode se svečana glazbena djela, kao što su fanfare, koračnice i polke; s druge pak strane, puše se u signalne znakove tradicionalnoga Dana lova u lovištu.
Lovački rogisti iz Novog Ulma – Sjeverimali su već brojne domaće nastupe diljem Njemačke, kao i međunarodne nastupe u Austriji, Švicarskoj, Hrvatskoj i Namibiji (Južna Afrika).
Nakon nekoliko prijateljskih susreta u svojoj domovini s banjolučkim biskupom Franjom Komaricom, nastupaju sada u Banjoj Luci, prvi puta u Bosni i Hercegovini.
Voditelj lovačkih rogista je već 19 godina Wolfgang Metz.
Pod njegovim vodstvom u Banjoj Luci svirat će: Helmut Brodka, Kurt Dittweiler, Thomas Heisler, Frank Riggenmann, Margit Schramm, Fabian Sniatecki, Martin Thalhofer, Ralphael i Thomas Uhl te Anton Würfel.
Banjolučka biskupija i Međunarodna paneuropska unija pod pokroviteljstvom dopredsjednika RS iz reda hrvatskog naroda i u suradnji s gradom Banja Luka i HKD Napredak, 19. i 20. rujna 2023. u Banjoj Luci organizirat će svečanost obilježavanja 3. obljetnice utemeljenja Europskog centra za mir i suradnju u „Kući Marija Zvijezda“ u zdanju drevne trapističke opatije (ulica Slatinska 1).

OBILJEŽAVANJE DANA MIRA I EUROPSKOG CENTRA ZA MIR I SURADNJU BANJOJ LUCI
2023-09-19 - 2023-09-20
Povodom 42. obljetnice Međunarodnog dana mira Banjolučka biskupija i Međunarodna paneuropska unija pod pokroviteljstvom dopredsjednika RS iz reda hrvatskog naroda i u suradnji s gradom Banjom Lukom i Hrvatskim kulturnim društvom Napredak, 19. i 20. rujna 2023. u Banjoj Luci organizirat će svečanost obilježavanja 3. obljetnice utemeljenja Europskog centra za mir i suradnju u „Kući Marija Zvijezda“ koji se nalazi u zdanju istoimene drevne trapističke opatije (ulica Slatinska 1).
Susret će se održati 20. rujna s početkom u 14.230 sati u „Kući susreta Marija Zvijezda“ – Europskom centru u dvorani ispod trapističke crkve Uznesenja Blažene Djevice Marije u ulici Slatinska 1 u predgrađu Banje Luke.
Već u 14 sati gosti će imati prigodu upoznati se s prošlošću i sadašnjošću Marije Zvijezde kroz razgledanje izložbe, mrežne stranice, novih izdanja o Mariji Zvijezdi, biblioteke, muzejskih eksponata i paneuropskih izdanja.
Voditelj programa bit će direktor Caritasa i Europske akademije Banjolučke biskupije mons. dr. sc. Miljenko Aničić.
Nakon glazbene točke Puhačkog orkestra lovačkih rogista iz njemačkoga grada Novog Ulma (Neu-Ulm), pozdravne govore uputit će: mons. dr. sc. Franjo Komarica, biskup-domaćin, akad. prof. dr. sc. Pavo Barišić, glavni tajnik Međunarodne Paneuropske unije, član Kuratorija centra, dr. med. Davor Pranjić, dopredsjednik RS, gospodin Dragan Davidović, direktor sekretarijata za vjere RS, gospodin Draško Stanivuković, gradonačelnik Grada Banja Luke, prof. dr. sc. Vanda Babić Galić, savjetnica ministra vanjskih i europskih poslova RH, gospođa Žana Ćorić, savjetnica državnog tajnika Središnjeg ureda za Hrvate izvan RH, dr. sc. Danijel Marušić, župan brodsko-posavski, gospodin Rudolf Baier, predsjednik Udruge “Prijatelji Marije Zvijezde” iz Njemačke, gospodin Josef Kirchman, načelnik Langena u Austriji, rodnog mjesta o. Franza Pfannera, utemeljitelja samostana Marija Zvijezda, gospodin Thomas Demel, Gospino svetište Marienfried, Njemačka i „Kuća susreta Marija Zvijezda“ i drugi.
Uslijedit će tematsko izlaganje bivše članice Europskog parlamenta, članice Kuratorija Centra gospođe Doris Pack pod nazivom „Svi se potrudimo da svi stanovnici BiH mognu imati mirni zajednički život“.
Potom će utemeljitelj centra i kopredsjednik Kuratorija, biskup Franjo Komarica održati informativno izlaganje pod nazivom: „Europski centar u službi zajedničkog života i izgradnje mira“.
U 17.30 sati u župnoj crkvi Uznesenja Blažene Djevice Marije, sjedištu drevne trapističke opatije Marija Zvijezda, biskup Franjo Komarica predvodit će koncelebriranu Svetu misu. Tijekom Svete mise lovački rogisti svirat će Misu sv. Huberta.
Puhački orkestar lovačkih rogista iz njemačkoga grada Novog Ulma (Neu-Ulm), u utorak 19. rujna 2023. u 19.30 sati u Narodnom pozorištu RS u Banjoj Luci (ulica Kralja Petra I. Karađorđevića 87) upriličit će prigodni koncert u povodu 42. obljetnice Međunarodnog dana mira i 3. obljetnice utemeljenja Europskog centra za mir i suradnju koji se nalazi u „Kući Marija Zvijezda“ u zdanju istoimene drevne trapističke opatije (ulica Slatinska 1).

KONFERENCIJA ZA NOVINARE POVODOM OBILJEŽAVANJA 42. MEĐUNARODNOG DANA MIRA I 3. OBLJETNICE UTEMELJENJA EUROPSKOG CENTRA ZA MIR I SURADNJU U "KUĆI SUSRETA" MARIJA ZVIJEZDA
2023-09-20
Povodom obilježavanja 42. Međunarodnog dana mira i 3. obljetnice utemeljenja Europskog centra za mir i suradnju u “Kući susreta” Marija Zvijezda, Slatinska 1 (dvorište samostana trapista), u srijedu 20.9.2023., u 14 sati održati će se Konferencija za novinare.
Govoriti će:
Franjo Komarica, biskup banjolučki, utemeljitelj i kopredsjednik Centra;
Doris Pack, bivša europarlamentarka, član Kuratorija Centra;
i akademik prof. dr. Pavo Barišić, član Kuratorija Centra.

KONFERENCIJA ZA NOVINARE U POVODU POSJETE EUROPARLAMENTARCA NORBERTA LINSA EUROPSKOM CENTRU „MARIJA ZVIJEZDA“ U BANJOJ LUCI
2023-09-26
Europski centar za mir i suradnju u „Kući susreta Marija Zvijezda“ (Slatinska 1, Banja Luka – dvorište samostana Trapista) organizira konferenciju za novinare u utorak, 26.9.2023. u 11 sati, u povodu prve službene posjete jednog europskog parlamentarca g. Norberta Linsa, predsjedavajućeg Odbora za poljoprivredu i razvoj ruralnih područja i člana Međunarodne Paneuropske Unije.
Na konferenciji će sudjelovati uz europarlamentarca g. Linsa i banjalučki biskup Franjo Komarica, te direktor biskupijskog Caritasa Miljenko Aničić.
Dobro došli!

SLIKARSKA KOLONIJA U ŽUPI VIDOŠI
2023-09-30
Župni ured Vidoši, Caritas župe Vidoši i KUD Rudine organiziraju slikarsku koloniju koja će se održati u Vidošima 30. rujna 2023. godine.
“Ovim putem pozivamo sve slikare, umjetnike, obrtnike, izraditelje rukotvorina i starih zanata za sudjelovanje na koloniji. Dolazak sudionika je od 9-10 sati kod Župne crkve u Vidošima.
Povodom patrona naše župe Bezgrešnog začeća BDM Vidoši početkom prosinca upriličili bi izložbu prodajnog karaktera, a sredstva prikupljena od prodaje i donacija išla bi za izradu i uređenje prostorija župnog Caritasa”, navodi se u priopćenju Organizacijskog odbora ove manifestacije.
Sve dodatne informacije možete dobiti na:

Fra Ivan Kasalo, župnik: tel: 063/513-962
Josip Perković, 063/794-997

PATRON ŽUPE PRESNAČE - SV. TEREZIJE OD DJETETA ISUSA
2023-10-01
Iduća nedjelja 1. listopada, je 26. nedjelju „kroz godinu“.
U Presnačama je svetkovina godišnjice posvete crkve i patron župe sv. Terezije od Djeteta Isusa, misa u 11 sati, a trodnevnica u četvrtak, petak i subotu s misama u 18 sati.

SVJETSKI MISIJSKI DAN
2023-10-22
Iduća nedjelja je 29. kroz godinu i Svjetski misijski dan.
Milodari te nedjelje su naš dar misijama. Misije možete pomagati molitvom, zatim pretplatom na misijski list Radosna vijest (godišnja pretplata 24,- KM), osobnim prilozima ili uzimanjem misijske kutijice u koju ćete povremeno ubacivati svoje priloge.

MISA „ZA MIR I POMIRENJE“
2023-10-27
U petak, 27. listopada, odazvat ćemo s pozivu pape Franje te ćemo u 18 sati slaviti misu „Za mir i pomirenje“.
Papa ujedno potiče da se ujedinimo u molitvi, postu i pokori za što skoriji prestanak ratova i traženje mirnih rješenja.
